CELEX: 62009CA0542
Language: hu
Date: 2012-06-14 00:00:00
Title: C-542/09. sz. ügy: A Bíróság (második tanács) 2012. június 14-i ítélete — Európai Bizottság kontra Holland Királyság (Tagállami kötelezettségszegés — Személyek szabad mozgása — A migráns munkavállalók és családtagjaik oktatáshoz való hozzáférése — Az érintett tagállam területén kívül folytatott felsőfokú tanulmányok finanszírozása — A helyben lakás követelménye)

28.7.2012   
            
            
               HU
            
            
               Az Európai Unió Hivatalos Lapja
            
            
               C 227/2
            
         A Bíróság (második tanács) 2012. június 14-i ítélete — Európai Bizottság kontra Holland Királyság
   (C-542/09. sz. ügy) (1)
   
   (Tagállami kötelezettségszegés - Személyek szabad mozgása - A migráns munkavállalók és családtagjaik oktatáshoz való hozzáférése - Az érintett tagállam területén kívül folytatott felsőfokú tanulmányok finanszírozása - A helyben lakás követelménye)
   2012/C 227/02
   Az eljárás nyelve: holland
   
      Felek
   
   
      Felperes: Európai Bizottság (képviselők: G. Rozet és M. van Beek, meghatalmazottak)
   
      Alperes: Holland Királyság (képviselők: C. M. Wissels, J. Langer és M. K. Bulterman, meghatalmazottak)
   
      Az alperest támogató beavatkozók: Belga Királyság (képviselik: L. van den Broeck és M. Jacobs, meghatalmazottak), Dán Királyság (képviseli: V. Pasternak Jørgensen, meghatalmazott), Németországi Szövetségi Köztársaság (képviselik: J. Möller és C. Blaschke, meghatalmazottak), Svéd Királyság (képviseli: A. Falk, meghatalmazott)
   
      Tárgy
   
   Tagállami kötelezettségszegés — Az EUMSZ 45. cikk és a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet (HL L 257., 2. o.; magyar nyelvű különkiadás 5. fejezet, 1. kötet, 15. o.) 7. cikke (2) bekezdésének megsértése — Az oktatáshoz való hozzáférés — Külföldi tanulmányok finanszírozása — A helyben lakás követelménye — A „hatból három év” szabály.
   
      Rendelkező rész
   
   
               1.
            
            
               Mivel a migráns munkavállalóktól és az általuk eltartott családtagtagoktól a helyben lakás követelményének, vagyis az úgynevezett „hatból három év” szabálynak a teljesítését követeli meg ahhoz, hogy megszerezhessék a Hollandián kívüli tanulmányok támogatására való jogosultságot, a Holland Királyság nem teljesítette az EUMSZ 45. cikkből, valamint az 1992. július 27-i 2434/92/EGK tanácsi rendelettel módosított, a munkavállalók Közösségen belüli szabad mozgásáról szóló, 1968. október 15-i 1612/68/EGK rendelet 7. cikkének (2) bekezdéséből eredő kötelezettségeit.
            
         
               2.
            
            
               A Bíróság a Holland Királyságot kötelezi a költségek viselésére.
            
         
      (1)  HL C 37., 2010.2.13.